**การบริหารงานระบบแท่ง**

 (Broadband)

****

 **จัดทำโดย**

****

**งานการเจ้าหน้าที่ สำนักปลัด**

**องค์การบริหารส่วนตำบลกำเนิดนพคุณ**

 **อำเภอบางสะพาน จังหวัดประจวบคีรีขันธ์**

 **ระบบแท่งคืออะไร**

ระบบแท่งขององค์กรปกครองส่วนท้องถิ่น ระบบจำแนกตำแหน่งใหม่ที่เปลี่ยนจากระบบซีเป็นระบบแท่ง (Broadband) แม้จะยึดหลักการ ตามหลักวิชาการและมาตรฐานสากลเหมือนกันแต่มีรายละเอียดการแบ่งระดับชั้นงานไม่เหมือนกับระบบแท่ง ของข้าราชการพลเรือน และข้าราชการกรุงเทพมหานคร กล่าวคือมีการปรับปรุงหรือเพิ่มระดับชั้นงาน ของข้าราชการส่วนท้องถิ่น เพื่อให้สะท้อนงานในพื้นที่ที่แตกต่างไปจากส่วนกลาง เช่น ตำแหน่งประเภท อำนวยการของข้าราชการพลเรือนมี ๒ ระดับ คือ อำนวยการระดับต้น และระดับสูง ในขณะที่ในระบบแท่ง ของท้องถิ่นนั้นตำแหน่งประเภทอำนวยการท้องถิ่นมี ๓ ระดับตามลักษณะงานของพื้นที่ ได้แก่ ระดับต้น ระดับกลาง และระดับสูง โดยรายละเอียดของการกำหนดระบบจำแนกตำแหน่งใหม่ของข้าราชการส่วนท้องถิ่น จะแบ่งเป็น ๔ แท่ง (ประเภท) คือ ๑) ประเภททั่วไป ๒) ประเภทวิชาการ ๓) ประเภทอำนวยการท้องถิ่น ๔) ประเภทบริหารท้องถิ่น โดยมีคำจำกัดความของแต่ละประเภทตามหนังสือเวียนที่ มท ๐๘๐๙.๕/ว๕๒ ลงวันที่ ๑๓ พฤศจิกายน ๒๕๕๘ เรื่องการจัดตำแหน่งข้าราชการส่วนท้องถิ่นเข้าสู่ประเภทตำแหน่ง (ระบบแท่ง) ดังต่อไปนี้ (๑) ตำแหน่งประเภทบริหารท้องถิ่น ได้แก่ ตำแหน่งปลัดองค์กรปกครองส่วนท้องถิ่นและรองปลัด องค์กรปกครองส่วนท้องถิ่น หรือตำแหน่งที่เรียกชื่ออย่างอื่น ตามที่คณะกรรมการกลางข้าราชการ

(๒) ตำแหน่งประเภทอำนวยการท้องถิ่น ได้แก่ ตำแหน่งหัวหน้าหน่วยงานระดับฝ่าย ระดับส่วน ระดับกอง ระดับสำนักในองค์กรปกครองส่วนท้องถิ่น หรือตำแหน่งระดับที่เรียกชื่ออย่างอื่น ตามที่ คณะกรรมการกลางข้าราชการหรือพนักงานส่วนท้องถิ่นกำหนด (๓) ตำแหน่งประเภทวิชาการ ได้แก่ ตำแหน่งที่จำเป็นต้องใช้ผู้สำเร็จการศึกษาระดับปริญญา ตามมาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกำหนด เพื่อปฏิบัติงาน ในหน้าที่ของตำแหน่งนั้น (๔) ตำแหน่งประเภททั่วไป ได้แก่ ตำแหน่งที่ไม่ใช่ตำแหน่งประเภทบริหารท้องถิ่น ตำแหน่งประเภท อำนวยการท้องถิ่น และตำแหน่งประเภทวิชาการ ตามมาตรฐานทั่วไปที่คณะกรรมการกลางข้าราชการ หรือ พนักงานส่วนท้องถิ่นกำหนด เพื่อปฏิบัติงานในหน้าที่ของตำแหน่งนั้น

 **ตําแหน่งพนักงานส่วนท้องถิ่น**

 ให้มีระดับดังต่อไปนี้

๑) ตําแหน่งประเภทบริหาร (ก) ระดับต้น (ข) ระดับกลาง (ค) ระดับสูง (๒) ตําแหน่งประเภทอํานวยการ (ก) ระดับต้น (ข) ระดับกลาง (ค) ระดับสูง (๓) ตําแหน่งประเภทวิชาการ (ก) ระดับปฏิบัติการ (ข) ระดับชํานาญการ (ค) ระดับชํานาญการพิเศษ (ง) ระดับเชี่ยวชาญ (๔) ตําแหน่งประเภททั่วไป (ก) ระดับปฏิบัติงาน (ข) ระดับชํานาญงาน (ค) ระดับอาวุโส การจัดพนักงานส่วนท้องถิ่นเข้าสู่ประเภทตําแหน่งและระดับตําแหน่ง ให้เป็นไปตาม มาตรฐานทั่วไปที่คณะกรรมการกลางข้าราชการหรือพนักงานส่วนท้องถิ่นกําหนด”



ข้อ ๔ ให้ยกเลิกความในข้อ ๕ ของประกาศคณะกรรมการมาตรฐานการบริหารงานบุคคลส่วนท้องถิ่น เรื่อง กําหนดมาตรฐานกลางการบริหารงานบุคคลส่วนท้องถิ่น ฉบับลงวันที่ ๒๕ มิถุนายน พ.ศ. ๒๕๔๔ และให้ใช้ความ ดังต่อไปนี้แทน “ข้อ ๕ การกําหนดมาตรฐานของตําแหน่งและอัตราตําแหน่ง ให้จําแนกตําแหน่งเป็นประเภท และสายงานตามลักษณะงาน และจัดตําแหน่งในประเภทเดียวกันและสายงานเดียวกันที่คุณภาพของงานอยู่ใน ระดับเดียวกันโดยประมาณเป็นกลุ่มเดียวกันและระดับเดียวกัน โดยคํานึงถึงลักษณะหน้าที่ความรับผิดชอบและ คุณภาพของงาน ความก้าวหน้าในสายงานของพนักงานส่วนท้องถิ่นประกอบกับลักษณะขององค์กรปกครองส่วน ท้องถิ่นซึ่งมีขนาดแตกต่างกันด้วย ทั้งนี้ ให้เป็นไปตามมาตรฐานทั่วไปที่คณะกรรมการกลางข้าราชการหรือพนักงาน ส่วนท้องถิ่นกําหนด มาตรฐานทั่วไปตามวรรคหนึ่ง ให้ระบุชื่อตําแหน่งในสายงาน หน้าที่ความรับผิดชอบหลัก คุณสมบัติเฉพาะสําหรับตําแหน่ง ความรู้ ทักษะ และสมรรถนะที่จําเป็น ตามบัญชีความรู้ ทักษะ และสมรรถนะ ที่จําเป็นท้ายประกาศนี้”

 **การประเมินผลการปฏิบัติงาน**

การเลื่อนพนักงานส่วนท้องถิ่นขึ้นแต่งตั้งให้ดํารงตําแหน่งในระดับที่สูงขึ้น ให้พิจารณาจากคุณสมบัติเฉพาะสําหรับตําแหน่ง ผลงาน ความรู้ ความสามารถ ความประพฤติ คุณธรรมและจริยธรรม ผ่านหลักสูตรอบรมตามที่คณะกรรมการกลางข้าราชการหรือพนักงานส่วนท้องถิ่น คณะกรรมการมาตรฐานการบริหาร กําหนดมาตรฐานกลางการบริหารงานบุคคลส่วนท้องถิ่น ฉบับลงวันที่ ๒๕ มิถุนายน ๒๕๕๘

